CELEX: 62011TA0188
Language: da
Date: 2013-05-28 00:00:00
Title: Sag T-188/11: Rettens dom af 28. maj 2013 — Chiboub mod Rådet (Fælles udenrigs- og sikkerhedspolitik — restriktive foranstaltninger, der er truffet over for visse personer og enheder på baggrund af situationen i Tunesien — indefrysning af pengemidler — manglende retsgrundlag)

3.8.2013   
            
            
               DA
            
            
               Den Europæiske Unions Tidende
            
            
               C 225/68
            
         Rettens dom af 28. maj 2013 — Chiboub mod Rådet
   (Sag T-188/11) (1)
   
   (Fælles udenrigs- og sikkerhedspolitik - restriktive foranstaltninger, der er truffet over for visse personer og enheder på baggrund af situationen i Tunesien - indefrysning af pengemidler - manglende retsgrundlag)
   2013/C 225/151
   Processprog: fransk
   
      Parter
   
   
      Sagsøger: Mohamed Slim Ben Mohamed Hassen Ben Salah Chiboub (Abu Dhabi, De Forenede Arabiske Emirater) (først ved advokaterne G. Perrot og F. Gaudillière, dernæst ved advokat M.-M. Le Roux)
   
      Sagsøgt: Rådet for Den Europæiske Union (først ved A. Vitro, G. Étienne og S. Cook, som befuldmægtigede, dernæst ved A. Vitro og G. Étienne, som befuldmægtigede)
   
      Intervenienter til støtte for sagsøgte: Europa-Kommissionen (ved A. Bordes og M. Konstantinidis, som befuldmægtigede) og Den Tunesiske Republik (ved advokat W. Bourdon)
   
      Sagens genstand
   
   Påstand om annullation af for det første Rådets afgørelse 2011/72/FUSP af 31. januar 2011 om restriktive foranstaltninger over for visse personer og enheder på baggrund af situationen i Tunesien (EUT L 28, s. 62), for det andet Rådets gennemførelsesafgørelse 2011/79/FUSP af 4. februar 2011 om gennemførelse af afgørelse 2011/72 (EUT L 31, s. 40) og for det tredje Rådets forordning (EU) nr. 101/2011 af 4. februar 2011 om restriktive foranstaltninger over for visse personer, enheder og organer på baggrund af situationen i Tunesien (EUT L 31, s. 1), for så vidt som disse retsakter vedrører sagsøgeren.
   
      Konklusion
   
   
               1)
            
            
               Bilaget til Rådets afgørelse 2011/72/FUSP af 31. januar 2011 om restriktive foranstaltninger over for visse personer og enheder på baggrund af situationen i Tunesien, som ændret ved Rådets gennemførelsesafgørelse 2011/79/FUSP af 4. februar 2011 om gennemførelse af afgørelse 2011/72, annulleres, for så vidt som bilaget vedrører Mohamed Slim Ben Mohamed Hassen Ben Salah Chiboub.
            
         
               2)
            
            
               Rådets forordning (EU) nr. 101/2011 af 4. februar 2011 om restriktive foranstaltninger over for visse personer, enheder og organer på baggrund af situationen i Tunesien annulleres, for så vidt som den vedrører Mohamed Slim Ben Mohamed Hassen Ben Salah Chiboub.
            
         
               3)
            
            
               Virkningerne over for Mohamed Slim Ben Mohamed Hassen Ben Salah Chiboub af bilaget til afgørelse 2011/72, som ændret ved gennemførelsesafgørelse 2011/79, opretholdes, indtil annullationen af forordning nr. 101/2011, for så vidt som forordningen vedrører Mohamed Slim Ben Mohamed Hassen Ben Salah Chiboub, får virkning.
            
         
               4)
            
            
               Rådet for Den Europæiske Union tilpligtes ud over dets egne omkostninger at betale Mohamed Slim Ben Mohamed Hassen Ben Salah Chiboubs omkostninger.
            
         
               5)
            
            
               Europa-Kommissionen og Den Tunesiske Republik bærer deres egne omkostninger.
            
         
      (1)  EUT C 145 af 14.5.2011.